open-index/open-wikipedia-markdown huggingface dataset:
Cecilie Seiness

**Cecilie Nyborg Seiness** (født 18. januar 1972) er en norsk redaktør, journalist og forfatter. 

Seiness arbeider til daglig som forlagsredaktør, fakta og dokumentar i Samlaget. Tidligere var hun i flere år journalist i avisen *[[Dag og Tid]]*. Hun har skrevet bøkene *Livsmot*, *Mor* og *Poet på Guds jord*. Den sistnevnte boken er en biografi om Jon Fosse, som hun var redaktør for i en årrekke.

## Bibliografi
* 2009 *[[Jon Fosse]]. Poet på Guds jord* (Det Norske Samlaget), – ISBN 978-825-217-2522
* 2003 *Mor* – ISBN 9788252160390 – en skildring av forfatterens egen opplevelse av å følge sin mor gjennom kreftsykdom og frem til livets slutt
* 2001 *Livsmot* – ISBN 9788252156928 – en bok om sterke kvinner, som alle hadde store livsprosjekt – kvinner som satset alt på det de trodde på

## Referanser
Especialidades Cervecera

**Especialidades Cerveceras** var et meksikansk bryggeri som holdt til i Apodaca i delstaten Nuevo León. Bryggeriet var veldig godt kjent for ølmerket ). 

I 2005 ble bryggeriet solgt til storkonsernet Fomento Económico Mexicano, S.A. de C.V og produksjonen av Casta ble dermed flyttet til Cervecería Cuauhtémoc Moctezuma i Monterrey. Merkevaren opphørte da å eksistere.
Tasmaniasypresslekten

**Tasmaniasypresslekten** (latin: *Athrotaxis*) er en slekt av busker og lave trær i sypressfamilien *(Cupressaceae)*. Enkelte forskere regner den til en egen familie Taxodiaceae med 2 slekter og 17 arter, men dette er ikke allment anerkjent. De kan bli opp til 8 meter høye, og vokser kun i høyereliggende områder på vestre Tasmania. Slekten har to&ndash;tre anerkjente arter.

Artene når 10&ndash;30 meter, sjelden 40 meters høyde, og eviggrønne. Stammen kan nå  diameter. Konglene er ovale eller runde, og modner 7&ndash;9 måneder etter pollinasjonen. Hannkonglene er små og sprer pollen om våren.

## Arter
De sannsynlige, men noe omstridte artene innen tasmaniasypressene, er:
* *[[Athrotaxis cupressoides]]* – «Smooth Tasmanian Cedar», barken fint strimlet, kronen slank pyramideformet og åpen, skjellblader 3&ndash;5 mm, tett på kvistene, 10&ndash;15 mm grønne frøkongler med tette skjell, små gulbtrune hannkongler.
* *[[Athrotaxis selaginoides]]* ' «King William Pine», kronen stutt pyramideformet, krummede nåler 8&ndash;14 mm, utstående på kvisten med klart hvite stomatabånd under, 20&ndash;30 mm kongler, dekkende skjell. Store trær har blitt hogd for tømmer. Likner på *[[japanseder]]*.
* *[[Athrotaxis laxifolia]]* – «Summit Cedar», inntil 20 m høy, åpen krone høyt oppe på enkel stamme, nåler 4&ndash;6 mm mangler hvite stomatabånd, bare delvis utstående, 15&ndash;25 mm brune kongler, middels eller ikke-dekkende skjell. Muligens en hybrid. 

Tidligere ble artene intensivt hogd, på grunn av sin parfymerte og kvaerike, selv-impregnerende karakter. Nå er treet først og fremst et park- og hagetre lokalt.

## Eksterne lenker
*
Alfred Fidjestøl

**Alfred Fidjestøl** (født 1. november 1973 i Bergen) er en norsk journalist, filosof, biograf og sakprosaforfatter. Han er utdannet cand. philol. med filosofi som hovedfag fra Universitetet i Oslo. 

### Språkprisen 2017
I 2014 ga han ut en bok om sjimpansen Julius til svært gode anmeldelser. Språkrådet tildelte Fidjestøl Språkprisen 2017 for boken *Nesten menneske. Biografien om Julius*, som var utgitt på Samlaget forlag. Prisen ble overrakt på Litteraturhuset i Oslo.

Biografien om Julius har også blitt utgitt utenfor Norge. På engelsk har den fått tittelen *Almost Human. The Story of Julius, the Chimpanzee Caught between Two Worlds*.

I 2019 ga Samlaget ut en ny bok av Fidjestøl om sjimpansen. Den nye boken *Som ein bror : historia om sjimpansen Julius* var rettet mot barn i alderen 9 til 12 år som primær målgruppe.
## Bibliografi
* *Hans Jonas*, en introduksjon til den tyske filosofen Hans Jonas' bidrag til moderne filosofi – 2004. ISBN 9788215005485
* *Eit halvt liv*, ein biografi om Per Sivle. Samlaget, 2007. ISBN 9788252166514
* *Trass alt. Det norske teatret 1913–2013 Dramatiske scener frå 100 års teatereventyr*, Samlaget, 2013. ISBN 9788252178753
* *Frå Asker til Eden; historia om [[Askerkretsen]]*, det intellektuelle miljøet rundt Arne Garborg og Hulda Garborg – Samlaget, 2013
* *Eit eige rom. Norsk Kulturråd 1965–2015*, Samlaget, 2015
* *Nesten menneske : Biografien om [[Julius (sjimpanse)|Julius]]*, Samlaget, 2017
* *Lyden av Oslo. Oslo-Filharmonien 1919-2019*, Cappelen Damm, 2019
* *Som ein bror : historia om sjimpansen Julius*, Samlaget, 2019
* *Mine kamper : Biografien om [[Egil Olsen|Drillo]]*, Gyldendal, 2020
* Biografien om Georg Johannesen, Samlaget, 2022. ISBN 978-82-521-8769-4

## Priser og nominasjoner

* Ole Vig-prisen &ndash; 2008
* Nominert til Brageprisen &ndash; 2013 for boken *Trass alt*.
* Sult-prisen  &ndash; 2014 
* Språkrådets språkpris for fremragende bruk av norsk i sakprosa &ndash; 2017

## Referanser


## Eksterne lenker
* Forfatterbiografi på Det norske samlaget
* Presentasjon i Forfatterkatalogen på Forfattersentrums nettsider
Fritz Jensen

**Fritz Jensen** (født 1890, død 21. september 1961) var en norsk buntmaker og entomolog. Han var en periode, fra 1914 til 1917 ansatt som museumsassistent ved Stavanger museum og sluttet på grunn av dårlige lønnsforhold ved museet.

Fritz Jensen ble medlem i Norsk Entomologisk forening i 1912.  Hans interesse for insekter omfattet biller, teger, nettvinger, vårfluer, øyenstikkere og sommerfugler. 
I 1914 var han deltaker på Ørjan Olsens ekspedisjon til Sibir og Altaj og hadde med seg tilbake et stort materiale av biller.

Fritz Jensen bygget opp en stor insektsamling, med omhyggelig preparerte insekter. Fordi det var nødvendig for han å ha bil i sitt yrke som buntmaker, foretok han innsamlingsturer til en rekke steder i Norge. Hans samling av vårfluer skilte seg ut og var dengang trolig Norges største private spesialsamling. Insektsamlingen ble testamentert ti1 Universitetets zoologiske museum i Oslo.

## Publikasjoner
* 1915 –  *Stavanger Amts odonater*. Stavanger museum. Årshefte 1915. 88 sider.
* 1942 –  *Bidrag til Rogalands Trichopterfauna.* Norsk entomologisk tidsskrift.

Fritz Jensen sørget for at det nesten fullførte mauskriptet til Tor Helliesen ble fullført og trykket. 
* Helliensen, Tor. 1914. *Stavanger Amts Coleoptera. Del I*. Stavanger museum. Årshefte 1914. 90 sider.
* Helliensen, Tor. 1915. *Stavanger Amts Coleoptera. Del II*. Stavanger museum. Årshefte 1915. 88 sider.

## Referanser


## Litteratur
* Natvig, L.R. 1962. *In memoriam Fritz Jensen.* Norsk entomologisk tidsskrift. Bind 12, hefte 1-2. Side 67-69.
* Sømme, L. & Hansen, L.O. (bilderedaktør). 2004. *Entomologiens historie i Norge. Norsk entomologisk forening * 1904-2004*  Norsk entomologisk forening, Zoologisk museum, Universitetet i Oslo. 326 sider. ISBN 82-996923-1-8

## Eksterne lenker
* Norsk entomologisk forening – for deg som vil lære mer om insekter.
* Natvig, L.R. 1962. ''In memoriam Fritz Jensen.'' Norsk entomologisk tidsskrift. Bind 12, hefte 1-2. – pdf-fil
Lancelin

**Lancelin** er en liten fiskelandsby som ligger cirka 120&nbsp;km (veistrekning) nord for Perth i Vest-Australia. Lancelin ligger i Gingin Shire. Adkomsten er via Wanneroo Road (State route 60). Lancelin hadde .

Hovednæringsveien er fiske etter hummer, eller crayfish (rock lobster). Det fiskes også etter andre ulike fiskeslag fra båt eller land. En av favorittene er jewfish, en skattet fiskeart som kan minne om hellefisk.

Ved siden av fiske er turisme den største næringsveien i Lancelin. I tillegg til en mengde australske turister ankommer mange hundre europeere, amerikanere og asiater Lancelin hvert år. De hvite sandstrendene inviterer til badeliv, mens mulighetene for brettseiling, bølgesurfing og kiting er blant hovedaktivitetene for de mer aktive besøkende.

## Referanser
Andreas Strand

**Andreas Strand** er navnet til flere personer:

* Andreas Strand (ordfører), ordfører i Steinkjer
* Andreas Strand (fotballspiller)
* Andreas Strand (entomolog)
* Andreas Strand (turner)
* Andreas Strand (svømmer)
Tadjoura

**Tadjoura** er en by i det sentrale Djibouti, med et innbyggertal på cirka 15&nbsp;000 (2009). Byen er hovedstad i regionen med samme navn, og ligger ved kysten av Rødehavet.

Byen var i mange år fra begynnelsen av 1980 årene treningsbase for militære spesialstyrker.

## Referanser


## Eksterne lenker
*
Norsk Lepidopterologisk Selskap

**Norsk Lepidopterologisk Selskap** var en forening for de som spesielt var interesserte i sommerfugler (Lepidoptera). De utga et tidsskrift spesielt for norske sommerfugler, først kalt *Atalanta*. Da det viste seg at det allerede fantes et tidsskrift med samme navn, i Tyskland, ble navnet endret til Atalanta norvegica. Her ble funnlister og annet om sommerfugler publisert.

Magne Opheim var initiativtakerer til både selskapet (foreningen) og bladet. Han skrev regelmessig i bladet og hadde to faste spalter, som gikk igjen i hvert nummer, om nye funn av sommerfugler.

## Litteratur
* Sømme, L. & Hansen, L.O. (bilderedaktør). 2004. *Entomologiens historie i Norge. Norsk entomologisk forening * 1904-2004*  Norsk entomologisk forening, Zoologisk museum, Universitetet i Oslo. 326 sider. ISBN 82-996923-1-8
Frigjøreren San Martins orden

**Frigjøreren San Martins orden** (spansk:*Orden del Libertador San Martín*) er en argentinsk orden. Den ble innstiftet 17. august 1943 og er oppkalt etter nasjonalhelten José de San Martín. Frigjøreren San Martins orden er Argentinas høyeste utmerkelse. Presidenten er ordenens stormester.

## Inndeling
Frigjøreren San Martins orden er inndelt i seks grader:

*kjede (*Collar*)
*storkors (*Gran Cruz*)
*storoffiser (*Gran Oficial*)
*kommandør (*Comendador*)
*offiser (*Oficial*)
*ridder (*Caballero*)

## Insignier
Ordenstegnet for Frigjøreren San Martins orden består av en stjerne med stråler i ulike lengder. Motivet er hentet fra de første myntene som ble slått i Argentina etter frigjøringen i 1813 og viser solen som også pryder Argentinas flagg. San Martins portrett er plassert på en medaljong i midten av stjernen. Medaljongen er omgitt av en hvitkantet blå bord der det står skrevet «LIBERTADOR SAN MARTIN». Baksiden av ordenstegnet er prydet av Argentinas riksvåpen. Ordenstegnet er opphengt i båndet med et ledd bestående av en krans i gull. Når ordenen tildeles for militære fortjenester, prydes ordenstegnet av sverd plassert i kransen.

Ordensstjernen er som ordenstegnet, men større. 

Ordenskjedet har består av ledd med sol og laurbærkranser. Ordenstegnet er opphengt i kjedet i et ledd som består av en andeskondor med utspente vinger.

Ordensbåndet er lyst blått med hvite kanter. Lyst blått og hvitt er fargene i Argentinas flagg.

## Tildeling
Frigjøreren San Martins orden kan tildeles for både sivile og militære fortjenester. Den tildeles utenlandske borgere.
 Ordenens høyeste grad, kjede, tildeles fremmede lands statsoverhoder. Tildeling skjer etter mottakerens rang, slik at jo høyere en person rangerer, desto høyere ordensgrad tildeles.

## Norske innehavere
Kong Olav V var innehaver av storkors av Frigjøreren San Martins orden. 

## Referanser
Ali Sabieh

**Ali Sabieh** er en by i det sørlige Djibouti, med et innbyggertall på ca. 40&nbsp;000. Byen er hovedstad i regionen med samme navn, og er landets nest største by.

## Referanser


## Eksterne lenker
*
Pål Varhaug

**Pål Varhaug** (født 26. januar 1991) er en profesjonell racingfører fra Ålgård i Rogaland. I 2008 ble han italiensk mester i *Formel Renault 2.0*.

## Begynnelsen
Pål Varhaug startet sin karriere i gokart bare fem år gammel. I 2006 ble han Norgesmester i KF3 (ICA jr.). I 2007 debuterte han i det sveitsiske Formel Renault-mesterskapet, bare 16 år gammel. Han vant fire løp og ble nummer to sammenlagt. 

## Italiensk mester i Formel Renault 2,0
I 2008 kjørte han både europeisk og italiensk Formel Renault 2.0. Han vant det italienske mesterskapet overlegent, og ble den yngste vinneren av dette mesterskapet noensinne. I Euroserien ble hans beste resultat en femteplass i konkurranse med rundt 50 førere. Pål Varhaug var også blant de yngste førerne i dette mesterskapet. Finske Valtteri Bottas vant mesterskapet sammenlagt.

## International Formula Master
I 2009 kjørte Varhaug International Formula Master og startet sesongen svært bra med flere pallplasseringer. Tekniske problemer ødela litt mot sluten av sesongen, men likevel ble han nummer fem sammenlagt, og han ble nest beste nybegynner. Vinner av mesterskapet ble Fabio Leimer.

## GP3
I 2010 kjørte han det helt nye GP3-mesterskapet, kun to hakk under Formel 1, for teamet Jenzer Motorsport. Han ble historisk da han vant tidenes første GP3-løp i Barcelona.

## GP2
I 2011 kjørte Pål Varhaug GP2 for teamet DAMS. I sitt første år i GP2 kom han på 23.-plass sammenlagt med 0 poeng. Pål sin beste plassering var 8.-plass i sprintløpet i Spania. Varhaugs teamkamerat Romain Grosjean ble GP2-mester med 89 poeng.

## Referanser


## Eksterne lenker
* 
* 
* Pål på Driverdatabase
* -Norges fremste Formel 1-håp
Gyda Enger

**Gyda Enger** (født 1993) er en norsk skihopper fra Hernes i Hedmark. Hun hopper for Hernes IL.

Sommeren 2008 hoppet hun for første gang i en K120 meters bakke og i september satte hun ny personlig rekord med 132 meter.

Hun ble tatt ut som 15-åring i 2008 på det første kvinnelige norske landslag i hopp som får delta i VM. Hun ble tatt ut sammen med Anette Sagen, Line Jahr og Silje Sprakehaug. Høsten 2008 skadet hun seg under hopping i Vikersund, og mistet hele 2008/2009-sesongen. Hun begynte å konkurrere igjen i desember 2009, og deltok i junior-VM i januar 2010 i Hinterzarten, der hun kom på 14.-plass. 

I november 2010 vant hun NM i Vikersund. 

Det første store mesterskapet i 2011 var junior-VM i Otepää i januar, der hun endte på 24.-plass. Under VM på ski 2011 i Holmenkollen i februar kom hun på 26.-plass i normalbakke. 

## Referanser


## Eksterne lenker
*
Frederick Hird

**Frederick Sylvester Hird** (født 6. desember 1879, død 27. september 1952) var en amerikansk skytter som deltok i de olympiske leker 1912 i Stockholm.

Hird ble olympisk mester i skyting under OL 1912 i Stockholm. Han vant 50 meter rifle liggende med 194 poeng et mer enn sølvvinneren fra Storbritannia. Han var også med på de amerikanske lagene som kom på tredjeplass i lagskytingen både på 25 meter rifle bevegelig mål og 50 meter rifle.

## OL-medaljer
* 1912  Stockholm &ndash;  **Gull** i skyting, 50 meter rifle liggende  USA
* 1912  Stockholm &ndash;  Bronse i skyting,  25 meter rifle bevegelig mål lagskyting  USA
* 1912  Stockholm &ndash;  Bronse i skyting, 50 meter rifle lagskyting  USA

## Eksterne lenker
*
Berit Oskal Eira

**Berit Oskal Eira** (født 1. mars 1951 i Karesuando i Sverige, død 26. januar 2021) var en norsk sametingspolitiker (Ap) og reindriftssame fra Lavangen i Troms. Hun ble sametingsrepresentant for Arbeiderpartiet fra 2005 til 2009, var varamedlem i det samiske språkrådet, og nestleder i Reindriftsstyret.

Hun var statssekretær for Bjarne Håkon Hansen fra 2005 til 2007.

## Referanser


## Kilder
* Odd Mathis Hætta: *Sametinget i navn og tall : Høsten 2001 - høsten 2005*

## Eksterne lenker
*
Karl Haanshus

**Karl Harald Adolf Haanshus** (født 26. desember 1860 i Christiania, død 3. januar 1936) var en norsk lege og entomolog. 
Han  ble medlem i Norsk Entomologisk forening i 1915. Han var mellom 1933 og 1935 viseformann og har også vært med i redaksjonskomiteen fra 1920 i Norsk entomologisk tidsskrift.

Karl Haanshus tok *medisinsk embedseksamen* i 1888 og praktiserte i ti år som bylege i Fredrikstad. I 1898 flyttet han tilbake til Kristiania hvor han praktiserte som barnelege frem til sin død. 

Karl Haanshus ble tidlig interessert i naturen og insekter, særlig  sommerfugler.  Han tok også på seg å bearbeide materialet fra Ørjan Olsens ekspedisjon til Sibir og C. Lumholtz siste reise til Borneo samt A. Wollebeks ekspedisjon til Galápagos. 

## Publikasjoner
Han har skrevet en rekke publikasjoner særlig i Norsk entomologisk tidsskrift. De fleste omhandlet sommerfugler, blant annet en der han lister opp 350 arter, hvorav 26 nye for Norge, fra sitt landsted på Nesodden. Hans mest betydningsfulle arbeide er nok *Fortegnelse over norske Lepidoptera*.

:*…  mangelfull liste …*
* 1933 – *Fortegnelse over norske Lepidoptera*. Norsk entomologisk tidsskrift. Bind 3. Hefte 3. Side 1-73. Side 165-217. pdf-fil

## Referanser


## Litteratur
* Sømme, L. & Hansen, L.O. (bilderedaktør). 2004. *Entomologiens historie i Norge. Norsk entomologisk forening * 1904-2004*  Norsk entomologisk forening, Zoologisk museum, Universitetet i Oslo. 326 sider. ISBN 82-996923-1-8
* Broch, Hjalmar. 1954. *Zoologiens historie i Norge. Til annen verdenskrig.* Akademisk forlag, Oslo. 156 sider.
* Natvig. L.R. 1943. *Entomologien ved Det Kongelige Frederiks Universitet. Et bidrag til norsk entomologis historie.* Norsk Entomologisk Tidsskrift 7. Side 129-130.
* Natvig, L.R. 1944. *Entomologien ved Det Kongelige Frederiks Universitet. 1. Tidsrommet 1813-1907. * Norsk entomologisk tidsskrift. Bind 7. Side 1-73.
* Natvig. L.R. 1960. *Oversikt over entomologien i Norge gjennom 200 år.* Fauna nr. 13. Side 57-71.
* Rygge, Johan. 1936. *In memoriam. Karl Haanshus.* Norsk entomologisk tidsskrift. Bind 4. Hefte 3. Side 134-135.
* Münster, T.G. 1935. *Vore nestores.* Norsk entomologisk tidsskrift. Bind 3. Side 1-3.

## Eksterne lenker
* Norsk entomologisk forening – for deg som vil lære mer om insekter.
* Rygge, Johan. 1936. ''In memoriam. Karl Haanshus.'' Norsk entomologisk tidsskrift. Bind 4. Side 134-135. – pdf-fil
Vilhelm Carlberg

**Gustaf Vilhelm Carlberg** (født 5. april 1880 i Karlskrona død 1. oktober 1970 i Danderyd i Stockholm) var en svensk skytter som deltok i flere olympiske leker, Ekstralekene 1906 i Athen, 1908 i London, 1912 i Stockholm og 1924 i Paris.

Carlberg ble olympisk mester i skyting tre ganger under OL 1912 i Stockholm. Han vant 25 meter rifle, forsvinnende mål foran to landsmenn med 242 poeng ni mer enn sølvvinneren Johan Hübner von Holst. Han var med på de svenske lagene som vant lagkonkurransene
i både 30 meter militærpistol og 25 meter rifle bevegelig mål. Han var også med på de svenske lagene som kom på andreplass på både 50 meter rifle og 50 meter militærpistol.

## OL-medaljer
* 1912  Stockholm &ndash;  **Gull** i skyting, 25 meter rifle, forsvinnende mål
* 1912  Stockholm &ndash;  **Gull** i skyting, 25 meter rifle bevegelig mål, lagskyting (Sverige)
* 1912  Stockholm &ndash;  **Gull** i skyting, 30 meter militærpistol, lagskyting (Sverige)
* 1912  Stockholm &ndash;  Sølv i skyting, 50 meter rifle, lagskyting (Sverige)
* 1912  Stockholm &ndash;  Sølv i skyting, 50 meter militærpistol, lagskyting (Sverige)
* 1908  London &ndash;  Sølv i skyting, 50 og 100 yards rifle, lagskyting (Sverige)
* 1924  Paris &ndash;  Sølv i skyting, 25 meter silhuettpistol
* (1906  Athen &ndash;  Bronse i skyting, 25 meter duellpistol)

## Eksterne lenker
*
EM i friidrett 1994 – Stavsprang menn

De offisielle resultatene ved øvelsen **Stavsprang herrer** ved EM i friidrett 1994 i Helsingfors, Finland med 27 deltagere. Finalen ble avholdt 11. august.

Trond Barthel som representerte Norge, var nær ved å kvalifisere seg til finalen.

## Medaljevinnere

## Rekorder
### Rekorder før mesterskapet

### Rekorder satt under mesterskapet

## Resultater
### Kvalifisering
#### Gruppe A

#### Gruppe B

### Finalen

## Eksterne lenker
* Resultater
Gustaf Boivie

**Gustaf Carl Fredrik Boivie** (født 27. november 1864, død 12. januar 1951) var en svensk skytter som deltok i de olympiske leker 1912 i Stockholm.

Boivie ble olympisk mester i skyting under OL 1912 i Stockholm. Han var med på det svenske laget som vant lagkonkurransen 25 meter rifle, bevegelig mål med 925 poeng foran Storbritannia med 917. De andre på laget var Johan Hübner von Holst, Eric Carlberg og Vilhelm Carlberg. Boivie skjøt 220 poeng som var det svakeste resultatet på det svenske laget.

## OL-medaljer
* 1912  Stockholm &ndash;  **Gull** i skyting, 25 meter rifle bevegelig mål, lagskyting (Sverige)

## Eksterne lenker
*
EM i friidrett 1994 – Kulestøt menn

De offisielle resultatene ved øvelsen **Kulestøt herrer** ved EM i friidrett 1994 i Helsingfors, Finland med 25 deltagere. Finalen ble avholdt 13. august.

Roar Hoff og Kjell Ove Hauge representerte Norge i øvelsen. Roar Hoff kom på 12.-plass i finalen, mens Kjell Ove Hauge ikke klarte å kvalifisere seg til finalen.

## Medaljevinnere

## Resultater
### Kvalifisering
*Avholdt 12. august
#### Gruppe A

#### Gruppe B

### Finalen

## Eksterne lenker
* Resultater
Krishna Chudasama

**Krishna Chudasama** (født 1961 i Tanzania) har vært medlem av formannskap og bystyret i Fredrikstad kommune for Arbeiderpartiet. 

Hun har vært statssekretær for Karita Bekkemellem ved Barne- og likestillingsdepartementet. 

Hun kom til Norge som flyktning i 1988. Chudasama er utdannet som sosionom, cand. mag. i ledelse og master i sosialt arbeid. Hun jobbet som sosialombud i Fredrikstad fra 2002. Før det jobbet hun ved sosialkontoret i Sarpsborg. 

Hun har vært medlem av kontaktutvalget mellom innvandrere og myndigheter og vært lederen for likestillingsutvalget.

Hun ble kåret til en av topp10 internasjonale personer som har ledende posisjoner og er en god rollemodell for minoriteter. Målet med Topp10 er å sette fokus på den kompetanse og det engasjement som finnes hos internasjonale kvinner og menn, og å få fram gode rollemodeller for unge med innvandrerbakgrunn. Derfor har Lisa Cooper og Irmelin Drake i samarbeid med Mangfold i Arbeidslivet grunlagt Topp 10.

**Om Top 10**

Et kombinert synliggjørings- og kunnskapsutviklingsprosjekt rettet mot førstegenerasjonsinnvandrere (folk som har kommer til Norge etter fylte 16 år). En uavhengig jury foretar utvelgelsen av de ti vinnerne.

Formålet er å lete frem til og kåre ti (fem kvinner og fem menn) førstegenerasjonsinnvandrere som har utøvd lederskap og/eller inntatt en ledende rolle i norsk arbeids-, samfunns- og/eller kulturliv.  Prosjektet søker å vise ”veien til suksess” og å bygge rollemodeller av internasjonale personer som har gjort det godt i Norge.

De ble valgt ut, har vært gjennom en grundig evaluering i juryen i samarbeid med rekrutteringsfirmaet Mercuri Urval.

Gode rollemodeller

– Nytt for prosjektet i 2005 er et enda sterkere fokus på kandidatene som rollemodeller og gode eksempler for unge med innvandrerbakgrunn. En bredere geografisk spredning av kandidatene har også vært en prioritet, heter det i en pressemelding.

Halvparten av vinnerne har bosted utenfor Oslo. De fungerer som gode lokale rollemodeller ved å være fremragende på sine fagfelt. Flere av kandidatene er også store ledertalenter og gründere av organisasjoner.

– Vi tror det finnes mange gode rollemodeller i små og store kommuner i Norge, og håper arbeidsgivere lar seg inspirere av dette prosjektet til å ta i bruk den kompetansen som finnes hos personer med innvandrerbakgrunn i Norge, sier initiativ takerne.

De viktigste kriteriene for å være valgbar til kåringen er at vedkommende

1. har ankommet Norge etter fylte 16 år og

2. besitter en lederposisjon, har utvist unike lederegenskaper i eget liv, eller har gjort en fremragende innsats i norsk samfunns- eller arbeidsliv.

Hun forfattet boka 

*integreringsaspeker: sett fra flyktningkvinnens perspektiv, gitt ut på Solum Bokvennen i 2024,*

*Brukerperspektiver i sosialt arbeid, gitt ut på Cappelendamm i 2022.*

*Brukermedvirkning og sosialt arbeid i NAV*, gitt ut på Universitetsforlaget i 2017.

## Referanser


## Eksterne lenker
* 

https://www.utrop.no/nyheter/nytt/9099/
Eric Carlberg

**Gustaf Eric Carlberg** (født 5. april 1880, død 14. august 1963)  var en svensk skytter og fekter som deltok flere olympiske leker 1908 i London, 1912 i Stockholm og 1924 i Paris. Han deltok også i Ekstralekene 1906 i Athen.

Carlberg ble olympisk mester i skyting to ganger under OL 1912 i Stockholm. Han var med på det svenske laget som vant lagkonkurransen 25 meter rifle, bevegelig mål med 925 poeng foran Storbritannia med 917. De andre på laget var Gustaf Boivie, Johan Hübner von Holst og Vilhelm Carlberg. Carlberg skjøt 238 poeng som var det beste resultatet på det svenske laget samme som Johan Hübner von Holst. Han var også med på det svenske laget som vant lagskytingen 30 meter militærpistol. Han deltok også på det svenske laget i fekting, som kom på fjerdeplass i lagkonkurransen i kårde.

## OL-medaljer
* 1912  Stockholm &ndash;  **Gull** i skyting, 25 meter rifle bevegelig mål, lagskyting (Sverige)
* 1912  Stockholm &ndash;  **Gull** i skyting, 30 meter militærpistol, lagskyting (Sverige)
* 1908  London &ndash;  Sølv i skyting, 50 og 100 yards rifle lagskyting (Sverige)
* 1912  Stockholm &ndash;  Sølv i skyting, 50 meter rifle lagskyting (Sverige)
* 1912  Stockholm &ndash;  Sølv i skyting, 50 meter pistol lagskyting (Sverige).

## Referanser


## Eksterne lenker
*
EM i friidrett 1994 – Diskoskast kvinner

De offisielle resultatene ved øvelsen **Diskoskast damer** ved EM i friidrett 1994 i Helsingfors, Finland. Øvelsen hadde 24 deltagere. Finalen ble avviklet 10. august.

Mette Bergmann representerte Norge og vant bronsemedaljen.

## Medaljevinnere

## Resultater
### Kvalifisering
*Avholdt 9. august
#### Gruppe A

#### Gruppe B

### Finalen

## Eksterne lenker
* Resultater
Fisher Building

**Fisher Building** er en skyskraper i Detroit, bygget i 1928. Den er et fremstående eksempel på art deco i amerikansk arkitektur, og ble i 1989 fredet som en nasjonalhistorisk bygning.

## Arkitektur
Fisher Building reiser seg tredve etasjer med en takhøyde på 130,5 meter, med et spir som når opp til 135 meter. Den ble tegnet av arkitektkontoret Albert Kahn and Associates med Joseph Nathaniel French som hovedarkitekt. Den rikt dekorerte bygningen har blitt kalt «Detroit største kunstobjekt», og er av mange regnet som Kahns viktigste arbeid. Da bygningen sto ferdig i 1928 ble den kåret av Architectural League of New York til årets vakreste forretningsbygg. Den overdådige, tre-etasjers tønnehvelvede lobbyen er bygd med mer en 40 forskjellige typer marmor, dekorert av den ungarske kunstneren Géza Maróti, og er høyt skattet av arkitekter.

Bygningen huser også Fisher Theatre, en av Detroits eldste teatersaler.

## Se også
*Art deco
*Cadillac Place
*Guardian Building
*New Center, Detroit
*Pewabic Pottery

## Referanser


## Litteratur
* Fogelman, Randall. *Detroit's New Center*. Arcadia, 2004. ISBN 0-7385-3271-1
* Hill, Eric J. og John Gallagher. *AIA Detroit: The American Institute of Architects Guide to Detroit Architecture*. Wayne State University Press, 2002. ISBN 0-8143-3120-3
* Meyer, Katherine Mattingly og Martin C.P. McElroy med forord av W. Hawkins Ferry, Hon A.I.A. *Detroit Architecture A.I.A. Guide Revised Edition*. Wayne State University Press, 1980. ISBN 0-8143-1651-4
* Sharoff, Robert. *American City: Detroit Architecture*. Wayne State University Press, 2005. ISBN 0-8143-3270-6
* Savage, Rebecca Binno and Greg Kowalski. *Art Deco in Detroit (Images of America)*. Arcadia, 2004. ISBN 0-7385-3228-2

## Eksterne lenker
* Fisher Buildings beliggenhet på Google Maps
* Detroit News artikkel om Fisher Building
* Fisher Building på Emporis.com
* New Center Council
* SkyscraperPage.coms profil om Fisher Building
* Metro Times review of American City: Detroit Architecture
Paul Palén

**A. G. Paul Palén** (født 4. april 1881 død 12. oktober 1944) var en svensk skytter som deltok i de olympiske leker 1912 i Stockholm.

Palén ble olympisk mester i skyting under OL 1912 i Stockholm. Han var med på det svenske laget som vant lagkonkurransen 30 meter militærpistol med 1145 poeng foran Russland med 1091. De andre på lager var Eric Carlberg, Vilhelm Carlberg og Johan Hübner von Holst. Palén skjøt 284 poeng som var det svakeste resultatet på det svenske laget. Individuelt tok han en sølvmedalje, han kom på andreplass på 30 meter hurtigpistol med 286 poeng bak amerikaneren Alfred Lane med 287 poeng.

## OL-medaljer
* 1912  Stockholm &ndash;  **Gull** i skyting, 30 meter militærpistol, lagskyting (Sverige)
* 1912  Stockholm &ndash;  Sølv i skyting, 30 meter hurtigpistol

## Eksterne lenker
*
Åke Lundeberg

**Åke Lundeberg** (født 14. desember 1888 død 29. mai 1939) var en svensk skytter som deltok i de olympiske leker 1912 i Stockholm.

Lundeberg ble olympisk mester i skyting to ganger under OL 1912 i Stockholm. Han vant 100 meter løpende hjort dobbelskudd og han var med på det svenske laget som vant lagkonkurransen 100 meter løpende hjort, enkeltskudd med 151 poeng foran USA med 132. De andre på lager var Alfred Swahn, Oscar Swahn og Per-Olof Arvidsson. I den individuelle skytingen på 100 meter løpende hjort, enkeltskudd kom han på andreplass bak Alfred Swahn.

## OL-medaljer
* 1912  Stockholm &ndash;  **Gull** i skyting, 100 meter løpende hjort, dobbelskudd
* 1912  Stockholm &ndash;  **Gull** i skyting, 100 meter løpende hjort, enkeltskudd, lagskyting (Sverige)
* 1912  Stockholm &ndash;  Sølv i skyting, 100 meter løpende hjort, enkeltskudd

## Eksterne lenker
*
Cadillac Place

**Cadillac Place** er en kontorhøyblokk i Detroit, Michigan lagd av kalkstein, granitt og marmor. Opprinnelig het den General Motors Building, som den hadde vært hovedkvarter for fra 1923 til 1996. Bygningen har sitt nåværende navn etter Antoine Laumet de La Mothe, sieur de Cadillac, grunnleggeren av Detroit.

Da Cadillac Place åpnet i 1923 var det som den nest største kontorbygning i verden, etter Equitable Building i New York.

## Arkitektur
Cadillac Place er tegnet av arkitekten Albert Kahn. Bygningen reiser seg 67 meter og femten etasjer opp i været, har 31 heiser og et grunnareal på 129 600 m². Den ble listet som et National Historic Landmark i 1978, og er et utmerket eksempel på nyklassisk arkitektur.

I 2002 ble bygningen betydelig renovert, og ble gitt navnet Cadillac Place. Bygningen huser over 2000 statsansatte, blant annet Michigan Court of Appeals og Detroitkontoret til Michigans guvernør. Tvers over gaten ligger Fisher Building som den er forbundet med via en undergrunnsgang.

## Se også
* Fisher Building
* Henry Ford Hospital
* New Center (Detroit)
* Penobscot Building
* Wayne State University

## Referanser


## Litteratur
* Fogelman, Randall. *Detroit's New Center*. Arcadia, 2004. ISBN 0-7385-3271-1
* 
*Hill, Eric J. og John Gallagher. *AIA Detroit: The American Institute of Architects Guide to Detroit Architecture*. Wayne State University Press, 2002. ISBN 0-8143-3120-3
*Meyer, Katherine Mattingly og Martin C.P. McElroy med forord av W. Hawkins Ferry, Hon A.I.A. *Detroit Architecture A.I.A. Guide Revised Edition*. Wayne State University Press, 1980. ISBN 0-8143-1651-4
*Sharoff, Robert. *American City: Detroit Architecture*. Wayne State University Press, 2005. ISBN 0-8143-3270-6

## Eksterne lenker
* http://www.buildingphotos.com/detroit/DE-3044wgrand.shtml 
* Cadillac Place på Emporis.com
* New Center Council
* SkyscraperPage.coms profil om Cadillac Place
Akademiker

En **akademiker** er en person som studerer ved, eller har studert ved et universitet. Begrepet kan også brukes om personer som har et *akademisk yrke*, enten dette er på et universitet eller i en annen stilling. Ordet kan også brukes om medlemmer av lærde akademier, selv om dette er mindre vanlig.

En akademisk borger er en innskrevet studerende eller en ansatt person ved et universitet. Ved immatrikuleringen blir man vanligvis tildelt et akademisk borgerbrev som ytre bevis for at man innehar tittelen. 
## Referanser
Pike med perleøredobb (andre betydninger)

**[[«Pike med perleøredobb»]]** er et Vermeer-maleri fra 1600-tallet.

Det kan også vise til

*Pike med perleøredobb (bok), bok inspirert av maleriet.
*Pike med perleøredobb (film), film som bygger på boken.
*Pike med perleøredobb (soundtrack), soundtrack til filmen.
Dannebrogordenens hederstegn

**Dannebrogordenens hederstegn** (dansk: *Dannebrogordenens Hæderstegn*), til 1952 kalt *Dannebrogsmennenes hederstegn* (dansk: *Dannebrogsmændenes Hæderstegn*), er en dansk orden. Ordenen ble tidligere også omtalt som *sølvkorset*. Dannebrogordenens hederstegn er tilknyttet Dannebrogordenen, men er en separat utmerkelse. Ordenen ble innstiftet i 1808 av Frederik VI. Innehaver av utmerkelsen kalles Dannebrogsmann.

## Bakgrunn og forhold til ''Dannebrogordenen''
Fra 1808 ble Dannebrogsmennenes hederstegn i praksis tildelt som påskjønnelse for innsats som ikke kvalifiserte til laveste grad i Dannebrogordenen.

Hederstegnet utviklet seg raskt til også å bli en tilleggsutmerkelse. Fra 1812 ble således Dannebrogsmennenes hederstegn også tildelt dem som allerede hadde fått Dannebrogordenen. I praksis fungerte Dannebrogsmennenes hederstegn som en grad mellom riddergraden og kommandørgraden i Dannebrogordenen. Situasjonen var dermed den at Dannebrogsmennenes hederstegn både fungerte som en selvstendig utmerkelse og som en tilleggsutmerkelse i Dannebrogordenen. Dette vedvarte til reformen i 1952, da riddergraden i Dannebrogordenen ble delt i to. Betegnelsen ble samtidig endret til Dannebrogordenens hederstegn. Dette tildeles siden 1952 kun danske borgere som fra før er tildelt Dannebrogordenen og regnes derfor som en særlig fornem utmerkelse som bare blir et fåtall til del.

## Insignier
Dannebrogordenens hederstegn består av et sølvkors med samme utforming som ordenstegnet for riddere av Dannebrogordenen. Ordenstegnet er opphengt i et ordensbånd, som skiller seg fra ordensbåndet for riddere av Dannebrogordenen ved at det også har rosett.

## Tildeling
Dannebrogordenens hederstegn utdeles etter bestemmelse av den regjerende monark. Den innehas for tiden av 24 personer.

### Norske innehavere
Flere eidsvollsmenn hadde fått hederstegnet under sin rolle under Napoleonskrigene. Seks eidsvoldsmenn hadde fått hederstegnet, som John Hansen Sørbrøden, Zacharias Mellebye, Anders Lysgaard, Brynild Anderson Gierager og Daniel Larsen Schevig

Kong Haakon VII og kong Olav V var begge innehavere av Dannebrogsmennenes hederstegn.

## Referanser


## Kilder
*Poul Ohm Hieronymussen og Jørgen Lundø: *Europæiske ordner i farver*, København: Politikens forlag, 1966
*Lars Stevnsborg: *Kongeriget Danmarks ordener, medaljer og hederstegn. Kongeriget Islands ordener og medaljer*, Syddansk Universitetsforlag, 2005, s. 72–167
Beg for Mercy

***Beg for Mercy*** er et album av G-Unit som kom ut i 2003. På albumet medvirker Young Buck, 50 Cent, Lloyd Banks og Tony Yayo. Det var gruppas debutalbum. Tony Yayo kunne bare være med på to av sporene, da han ble satt i fengsel under opptakene på grunn av ulovlig våpenbesittelse. Han kom heller ikke med på gruppebildet på coveret, men sees på veggen bak de andre i gruppa. 

## Eksterne lenker
*
Tømmergravkulturen

**Tømmergravkulturen** eller **Srubnakulturen** (russisk Срубная культура, ukrainsk Зрубнá культ́ура) var en sen bronsekultur fra 16. århundre – 9. århundre f.Kr. Den var en etterfølger av yamnakulturen, katakombekulturen og abashevokulturen.

Tømmergravkulturen eksisterte i området langs og overfor nordkysten av Svartehavet fra elven Dnepr og østover langs den nordlige begynnelsen av Kaukasus til området tilstøtende til nordkysten av Det kaspiske hav, på den andre siden av elven Volga var området til de tilnærmelsesvis samtidige og til dels relaterte andronovokulturen.

Navnet «srubna» kommer fra russiske cруб (*srub*) som betyr «rammeverk av tømmer». Det russiske navnet beskriver den måten gravene var konstruert. Deler fra dyr ble gravlagt sammen med den døde.

Kulturen kjennetegnes av en blandet økonomi bestående av jordbruk og dyrehold. Det historiske folket kimmeriere er blitt foreslått som nedstammet fra denne kulturen.

Tømmergravkulturen ble etterfulgt av skytere og sarmatere i løpet av det første årtusen f.Kr. og av khazarere og kiptsjakere i det første årtusen e.Kr.

## Gjenstander og redskaper

Fil:Srubna culture01.jpg|
Fil:Srubna culture04.jpg|
Fil:Srubna culture05.jpg|
Fil:Srubna culture06.jpg|


## Kilder
* Mallory, J. P.: «Srubna Culture», *Encyclopedia of Indo-European Culture*, Fitzroy Dearborn, 1997.
Dan Evensen

**Dan Tore Evensen** (født 1974) er en norsk tidligere MMA kampsportutøver i klassen tungvekt, med beste ranking som nr 38 i verden.

## Bakgrunn

Han er opprinnelig fra Saltrød men flyttet etter hvert til Nedenes. Han var lovende innen sleggekast, og har vært med i klubbene IL Sørfjell og Øyestad IF. Som 16-åring hadde han personlig rekord på 52,50 meter. Han drev med også med boksing og amerikansk fotball, og spilte på Arendal Wildcats i 5 år som lineman. Han ble også tatt ut på det norske landslaget i amerikansk fotball. Han er også norgesmester i Judo, junior-lag (Konnerud Idrettslag – 1994). Han gikk på University of Texas i El Paso Texas, USA i en periode på 1990-tallet og kastet slegge over 60 meter, og hadde Sommer-OL 2000 som mål. Han trente der sammen med Leif Olve Dolonen Larsen. Etter at han kom hjem til Norge igjen gikk han inn i forsvaret og tok førstegangstjenesten.

## Personlig liv
Han er utdannet maskinist og arbeidet som 2.maskinist på et rørleggingsskip utenfor Brasil før han solgte alt og reiste til USA for andre gang, denne gangen for å drive med kampsport. Han er gift med Brenna Dee Fortkamp-Evensen fra Nebraska, som han traff mens han arbeidet som maskinist på SS «Norway». Han har en sønn fra tidligere i Arendal.

## Kampsport
I USA drev han kampsport innen forskjellige grener, og endte opp i MMA hvor han blant annet tidligere konkurrerte i Ultimate Fighting Championship (**UFC**), med 11 seire og 4 tap (2009). Han ble frigitt fra kontrakten sin med UFC etter to strake tap. Han har tittelen *Gladiator Challenge Heavyweight Champion*, har brunt belte i kickboksing og lilla belte i brasiliansk Jiu-Jitsu. Han var blant annet signert med NCFC Fight Management. Han var en tid basert i Las Vegas. Han gikk tidligere under navnet «Dangerous Dan», men skiftet senere til «Viking».

## MMA-meritter
* Første nordmann som har deltatt i verdens største MMA-turnering (**[[Ultimate Fighting Championship|UFC]]**).
* Gladiator Challenge Heavyweight Champion

* Rank #38 

## Referanser


## Kilder
* Verdens Gang - Yrke: Slosskjempe 6. januar 2003
* Agderposten – Skal slåss om 350.000 kroner 3. februar 2003
* Agderposten – Bokseringenes herre 26. mars 2003
* Agderposten – Se fighteren i ringen 10. desember 2007

## Eksterne lenker
* 
* Profil på MMA
* Bildegalleri
* UFC 87: Dan Evensen vs. Cheick Kongo Video
Medardo Gomez

**Medardo Gomez** er biskop for den lutherske kirken i El Salvador. Han er kjent som en aktiv forkjemper for menneskerettighetene og har vært nominert til Nobels fredspris.

Fra 1972 jobbet Gomez som pastor i San Salvador, og i 1986 ble han den første biskopen for den lutherske kirken i El Salvador, og da fredsprosessen begynte i landet i 1989, ble han en sentral person i arbeidet. Dette arbeidet førte til at han ble truet på livet, og havnet på de såkalte *dødsskvadronenes* lister over folk som skulle likvideres. Han ble torturert av høyreekstreme grupper, og måtte en periode rømme landet. 

Gomez har blitt brukt som gjesteforeleser på flere universitet i USA og Europa og har i Norge blant annet hatt Bjørn Bues minneforelesning i 2002 på Misjonshøgskolen.

Teologisk kan Gomez karakteriseres som en frigjøringsteolog, noe han hadde til felles med sin venn helt fra barndommen, den katolske erkebiskopen Óscar Romero som ble myrdet i 1980. Felles for begge er at de ser det kristne budskapet som forpliktende for solidaritet med de fattige. Han har i hele sin arbeidstid jobbet for å hjelpe fattige med basisbehov, samt politisk arbeid for å bedre deres levekår.

## Eksterne lenker
* Medardo Gomez forteller om blant annet oppveksten med Romero.
* Misjonshøgskolens presentasjon av Gomez.
*  Amerikansk presentasjon av Gomez.
*  Presentasjon av den lutherske kirken i El Salvadors arbeid.
Stiftelsen Dagsavisen

**Stiftelsen Dagsavisen** ble opprettet i 1999 for å overta *[[Dagsavisen]]* (tidligere *Arbeiderbladet*) da denne ble solgt av A-pressen. I 2008 kjøpte Mediehuset Vårt Land (nå Mentor Medier) aksjemajoriteten i *Dagsavisen* og gikk inn som hovedeier. Stiftelsen Dagsavisen eier 20 prosent av aksjene i Mediehuset Dagsavisen AS, som utgir *Dagsavisen* og *[[Rogalands Avis]]*. Stiftelsen eier også 9 prosent av aksjene i Dagsavisen AS.

I stiftelsens styre sitter representanter oppnevnt av Norsk Presseforbund, Institutt for samfunnsforskning, Fafo og Stiftelsen LO Media.

Stiftelsen har vetorett når ansvarlig redaktør i *Dagsavisen* skal ansettes. Leder av stiftelsens styre er Tore Ryssdalsnes.

## Referanser
Minnemedaljen for Kong Frederik VIIIs 100-årsdag

**Minnemedaljen for Kong Frederik VIIIs 100-årsdag** var en dansk kongelig medalje innstiftet til minne om hundreåret for kong Frederik VIIIs fødsel. Den ble feiret ved en minnegudstjeneste i Roskilde domkirke i 3. juni 1943. Minnemedaljen ble innstiftet av kong Christian X ved kongelig reskript av 29. april 1943.

## Utforming
Medaljen er utformet i sølv og består av en rundt medaljong med Frederik VIIIs portrett og innskriften «Fridericus VIII Rex Daniæ». På baksiden står Frederik VIIIs valgspråk «Dominus mihi adjutor» i en eikekrans.

Medaljen er opphengt i et bånd ved en kongekrone. Medaljebåndet er rødt med hvitt kors, en variant av dannebrogskorset, og er utstyrt med en båndspenne med innskriften «1843 – 3 Juni – 1943». 

## Tildeling
Medaljen ble tildelt i forbindelse med minnegudstjenesten i Roskilde domkirke, der medlemmer av kongefamilien og de som hadde vært i Frederik VIIIs tjeneste var til stede. Til sammen 79 personer i kongens tjeneste ble dekorert med Minnemedaljen for Kong Frederik VIIIs 100-årsdag. Den ble også tildelt medlemmer av det danske kongehus, det norske og svenske kongehus, og huset Schaumburg-Lippe, til sammen 23 personer. 

## Norske innehavere
Kong Haakon VII, kronprins Olav V og kronprinsesse Märtha ble tildelt Minnemedaljen for Kong Frederik VIIIs 100-årsdag. På grunn av kongehusets eksil under den andre verdenskrig, ble medaljene først utdelt 25. september 1945.

## Referanser


## Kilder
*Lars Stevnsborg: *Kongeriget Danmarks ordener, medaljer og hederstegn. Kongeriget Islands ordener og medaljer*, Syddansk Universitetsforlag, 2005, s. 431–433.
Pernille Holmboe

**Pernille Holmboe** (født 1977) er en norsk fotomodell, nå bosatt i Hongkong. Hun har vært kleskjeden Gina Tricots ansikt utad i mange år, som hun har hatt en lenge løpende kontrakt med som ble avsluttet i 2010. Hun er spesielt kjent blant nordmenn, hvor hun betraktes som et «synonym» med merket.

Hun har også vært avbildet på forsiden av Damernas Värld i november 2005.

Hun har jobbet som modell siden tenårene, først i Milano og Paris og så i New York før hun flyttet til London hvor hun bodde frem til 2010.

Etter seks år som Gina Tricots ansikt er kontrakten avsluttet og hun er erstattet med den brasilianske modellen Emanuela de Paula i 2010. En av grunnene for skiftet var fordi hun ble gravid ifølge Victor Appelqvist, markedssjef i Gina Tricot.
  
I 2011 startet hun klesmerket Cameo sammen med designeren Tale Øvstebø.
## Referanser




## Eksterne lenker
* Pernille Holmboe hjemmeside
* FMD-profil
* Pernille Holmboe &ndash; Intervju i magasinet Henne
Russian Airplay Chart

**Russian Airplay Chart** er den offisielle russiske musikklista dedikert til singler. Madonna er den eneste vestlige artisten som har klart å toppe denne listen.
BBC Arabic Television

**BBC Arabic Television** er en TV-kanal eid av BBC. Kanalen sender nyheter og informasjon til Midtøsten. Kanalen startet opp 11. mars 2008. Kanalen drives av BBC World Service, og er derfor finansiert av det britiske utenriksdepartementet. På 90-tallet prøvde også BBC seg på en arabisk kanal, men den ble stengt etter to år da mange av de ansatte gikk over til å arbeide for Al Jazeera. Denne kanalen er også i dag hovedkonkurrenten til BBC Arabic. 

## Se også
* BBC Arabic (radiokanal)
## Eksterne lenker
*
Ralik-kjeden

**Ralik-kjeden** er en kjede med øyer innenfor øystaten Marshalløyene i Stillehavet.  Ralik betyr «solnedgang». Pr. 1999 var innbyggertallet på Ralikøyene 19&nbsp;915.

## Geografi
Ralik-kjeden ligger ca. 200&nbsp;km vest for Ratakøyene, og strekker seg ca. &nbsp;km i nordvestlig retning. Ralik-kjeden består av 15 atoller og 3 øyer.

* Eniwetokatollen
* Ujelangatollen
* Bikiniatollen
* Rongdrikatollen
* Rongelapatollen
* Ailinginaeatollen
* Wothoatollen
* Ujaeatollen
* Laeatollen
* Kwajaleinatollen
* Libøya
* Namuatollen
* Jabatøya
* Ainglaplapatollen
* Jaluitatollen
* Kiliøya
* Namdrikatollen
* Ebonatollen

Øygruppen har ca.  innbyggere. Mange øyer er ubebodde og noen øyer, som Bikiniatollen, er ikke beboelige etter at en rekke prøvesprengninger ble gjennomført der på 1940- og 1950-tallet.

## Historie
Ralik-kjeden har trolig vært bebodd av mikronesier siden ca. 1000 f.Kr.. De ble oppdaget alt i 1526, av den spanske kapteinen *[[Alonso de Salazar]]*, og ble også besøkt av Álvaro de Saavedra omkring 1529. Øyene havnet senere under spansk suverenitet.

*[[Neuguinea-Compagnie]]*, et tysk handelsselskap, etablerte seg på Ralik-kjeden omkring 1859 og den 22. oktober 1885 kjøpte det tyske keiserrike hele Marshalløyene av Spania. Selskapet forvaltet øyene frem til den 13. september 1886 da området først ble et tysk protektorat, og i 1906 ble en del av Tysk Ny-Guinea. Også japanerne besøkte øyene i 1885.

Under første verdenskrig ble området okkupert av Japan i oktober  1914, som i desember 1920 fikk et forvaltningsmandat &mdash; det japanske stillehavsmandatet &mdash; over området av Folkeforbundet etter Versaillestraktaten i 1919.

Under andre verdenskrig ble øygruppen brukt som militærbase av Japan frem til USA erobret området våren 1944. Deretter havnet øygruppen under amerikansk kontroll.

I 1947 ble Marshalløyene, sammen med Karolinene, utnevnt til *[[Trust Territory of the Pacific Islands]]* av FN, og ble forvaltet av USA frem til landets selvstendighet i 1979.

I mai 1979 ble den autonome republikken Marshalløyene, med lokalt selvstyre, dannet. Og den 21. oktober 1986 ble landet selvstendig.

## Referanser




## Eksterne lenker
* Om Ralik-kjeden 
* Kart over Ralik-kjeden
* Om Ralik-kjedens historie
Sébastien Tellier

**Sebastien Tellier**  (født 1975) er en fransk sanger og multiinstrumentalist, som synger på fransk, italiensk og tysk. Han har gitt ut sju studioalbum, alle for plateselskapet Record Makers. 

I 2004 kom albumet *Politics* som blant annet inneholdt sangen «La Ritournelle». Sangen kom på 110.-plass da musikkmagasinet NME i oktober 2011 kåret de beste sangene fra de siste 15 årene. Sangen blir også brukt i den norske filmen *[[Oslo, 31. august]]*.

I 2008 deltok han i Eurovision Song Contest for Frankrike. Sangen han konkurrerte med het «Divine» (norsk: «Guddommelig»); det gikk lang tid før han fikk god plassering, men ble til slutt nummer 19 med 47 poeng.

## Diskografi
* *L'incroyable Vérité* (2001)
* *Politics* (2004)
* *Narco* (2004) filmmusikk
* *Sessions* (2006)
* *Universe* (2006)
* *Steak* (2007) filmmusikk
* *Narco* (2007) filmmusikk
* *Sexuality* (2008)

## Referanser


## Eksterne lenker
* 
* 
* 
*  Sébastien Teller hos MySpace
Kjelsåsveien (Oslo)

**Kjelsåsveien** (1A–171, 2A–188B) er en vei i Bydel Nordre Aker i Oslo.

Kjelsåsveien går fra Storoveien ved Grefsen stasjon på Nordre Åsen og passerer mange kjente steder i bydelen – blant annet Skeidbanen, Grefsen og Disen Velhus, Sanatoriet, Disen skole og tidligere Grefsen brannstasjon (1938–1992). På denne strekningen er veien grensen mellom Lofthus i øst, og Grefsen i vest. 

Ved Coop Kjelsås krysser den trikkelinjen og fortsetter forbi Kjelsås gård, Kjelsås stasjon og Norsk Teknisk Museum. Deretter krysser den Akerselva like nedenfor den gamle kraftstasjonen ved Brekkefossen. Veien ender ved Brekke gård der den møter Maridalsveien. 

Veinavnet ble vedtatt i 1904.

## Litteratur
* *Nord i Aker gjennom 10&nbsp;000 år*, Historielaget Grefsen – Kjelsås – Nydalen 2004, ISBN 82-303-0167-0
* 

## Eksterne lenker
* Oslo kommunes bydelsoversikt
* Disen skole
* Historielaget Grefsen – Kjelsås – Nydalen
* Sanatoriets herskapelige historie (Aftenposten)
* Østre Grefsen